open-index/open-wikipedia-markdown huggingface dataset:
Kenttätykistörykmentti 1 (jatkosota)

**Kenttätykistörykmentti 1** (**KTR 1**) oli jatkosodan tykistöyksikkö. Rykmentti liitettiin osaksi 4. divisioonaa.

## Perustaminen

Kenttätykistörykmentti 1 perustettiin pääosin Pohjois-Uudenmaan suojeluskuntapiirin reserviläisistä Hyrylän kasarmialueella. Reserviläiset astuivat palvelukseen 18. kesäkuuta 1941. Rykmentin ensimmäinen päiväkäsky annettiin 16. heinäkuuta.

*Esikunta
*Valonmittausosasto
*I Patteristo (I/KTR 1) muodostettiin täydentämällä välirauhan 5. prikaatin patteristo (Psto/5. Pr) sodan ajan vahvuuteen Tuusulan reserviläisistä. Patteriston ensimmäiseksi komentajaksi määrättiin majuri Arvo Kervinen, ja sen kalustona oli kaksitoista 105 H/41 -haupitsia.
*II Patteristo (II/KTR 1) perustettiin Tuusulan reserviläisistä, ja ensimmäiseksi komentajaksi määrättiin kapteeni Unto Petäjä. Patteriston kalustona oli kahdeksan 76 K 02 -kanuunaa sekä neljä 122 H/09-30 -haupitsia.
*III Patteristo (III/KTR 1) perustettiin Tuusulan reserviläisistä, ja ensimmäiseksi komentajaksi määrättiin majuri Pentti Mäkinen. Patteriston kalustona oli kahdeksan 76 K 02 -kanuunaa sekä neljä 122 H/09-30 -haupitsia.

Rykmentin materiaalipuutteina olivat esimerkiksi toimistotarvikkeet ja säähavaintovälineet.

## Keskittäminen ja sodan alun tehtävä
Rykmentti oli tarkoitus keskittää Taavetin alueelle, ja siten ensimmäinen junakuljetus lähti Keravan rautatieasemalta 19. kesäkuuta kello 16.50 ja saapui Taavetin rautatieasemalle seuraavana päivänä kello 2.00. Kuljetuksessa siirtyivät esikunta sekä valonmittausosasto, ja loput rykmentistä siirtyi alueelle parin seuraavan päivän aikana. I patteristo oli Metsämuurosessa ja muodosti yhdessä Aittakoskelle sijoitetun linnoituspatteri 19:n kanssa jalkaväkirykmentti 46:n tukiryhmän. II patteristo Salajärvellä, III patteristo Klemettilässä sekä yksi kanuunapatteri I patteristosta muodostivat jalkaväkirykmentti 25:n tukiryhmän.

Rykmentin päätehtävänä tuli olemaan alaistensa joukkojen kouluttaminen, kenttävarustustyöt sekä pääasemassa että viivytysalueella.

## Komentajat
*eversti Edmund Heimolainen 18. kesäkuuta 1941 – 18. marraskuuta 1944

## Lähteet
*
*
*

### Viitteet
Paul Faucher

**Paul Faucher** (12. helmikuuta 1920 Breloux-La Crèche – 15. huhtikuuta 2007) oli ranskalainen yleisurheilija. Hänen päälajinsa oli pituushyppy.

Faucher sijoittui Brysselin EM-kilpailuissa 1950 pituushypyssä seitsemänneksi tuloksella 681&nbsp;cm. Karsinnassa hän hyppäsi tuloksen 722&nbsp;cm. Helsingin 1952 olympialaisissa hän sijoittui kahdeksanneksi tuloksella 702&nbsp;cm.

Faucher voitti pituushypyssä Ranskan mestaruuden vuosina 1950, 1951 ja 1952. Hän hyppäsi ennätyksensä 759&nbsp;cm vuonna 1950.

## Lähteet
* 
* 
* 

### Viitteet
Kenttätykistörykmentti 2 (jatkosota)

**Kenttätykistörykmentti 2** (**KTR 2** tai **KTR2**) oli Suomen armeijan tykistöyksikkö, joka perustettiin jatkosodan alkaessa ja lakkautettiin sodan jälkeen. Se liitettiin osaksi 7. divisioonaa. 

## Perustaminen
Puolustusministerin määrättyä 17. kesäkuuta 1941 ylimääräiset harjoitukset toimeenpantavaksi seuraavasta päivästä alkaen. Rykmentin joukot perustettiin seuraavasti: 
*Esikunta ja Esikuntapatteri 
*I Patteristo (I/KTR 2) komentajanaan majuri Aatto Laurikainen. Joukot tulivat pääosin 9. prikaatin patteristosta, jota täydennettiin reserviläisillä.
*II Patteristo (II/KTR 2) majuri Aarne Hankia
*III Patteristo (III/KTR 2) majuri Reino Penttinen
II ja III patteristo muodostettiin reserviläisistä.

.

## Komentaja(t)
*eversti Paavo Palletvuori 18. kesäkuuta 1941 - 25. marraskuuta 1944

## Lähteet
*
*
*

### Viitteet
Kenttätykistörykmentti 11 (jatkosota)

**Kenttätykistörykmentti 11**:n (**KTR 11**) oli jatkosodan Suomen maavoimien tykistöyksikkö. Rykmentti liitettiin osaksi 8. divisioonaa. 

## Perustaminen

*Esikunta ja esikuntapatteri
*I patteristo (I/KTR 11) majuri Holger Kraemer
*II patteristo (II/KTR 11) majuri Lauri Toivanen
*III patteristo (III/KTR 11) kapteeni Fredrik Degerth

## Komentaja
Rykmentinkomentajana oli perustamisesta 19. kesäkuuta 1941 lakkauttamiseen 22. marraskuuta 1944 eversti Runar Tengström.

## Lähteet
*
*
*

### Viitteet
Nokia 6121 classic

**Nokia 6121 Classic** on Nokian valmistama värillisellä näytöllä varustettu matkapuhelin. Nokia 6120 Classic ja Nokia 6121 Classic ovat identtisiä. Ne eroavat ainoastaan taajuusalueeltaan. 

## Lähteet

* Puhelinvertailu.com - Nokia 6121 classic
* GSM Arena.com - Nokia 6121 classic
Kenttätykistörykmentti 4 (jatkosota)

**Kenttätykistörykmentti 4**:n (**KTR 4**) oli jatkosodan Suomen maavoimien tykistöyksikkö, joka liitettiin osaksi 11. divisioonaa. 

## Perustaminen
*Esikunta ja esikuntapatteri 
*I patteristo (I/KTR 4) majuri Erkki Väänänen
*II patteristo (II/KTR 4) majuri Martti Ahonen
*III patteristo (III/KTR 4) majuri Arvi Sajari

## Komentajat
Rykmentinkomentajina olivat:
*eversti Viktor Simolin 18. kesäkuuta  - 14. elokuuta 1941
*eversti Jarl Edgren 16. elokuuta 1941 - 13. elokuuta 1943
*everstiluutnantti Erkki Hallakorpi 13. elokuuta 1943 - 5. marraskuuta 1944

## Lähteet
*
*
*

### Viitteet
Kenttätykistörykmentti 7 (jatkosota)

**Kenttätykistörykmentti 7** (**KTR 7**) oli Suomen puolustusvoimien jatkosodan tykistöyksikkö, joka liitettiin perustettaessa osaksi 12. divisioonaa. 

## Perustaminen
*Esikunta ja esikuntapatteri 
*I patteristo (I/KTR 7) majuri Atte Ilva
*II patteristo (II/KTR 7) majuri Erkki Vara
*III patteristo (III/KTR 7) majuri Paavo Halttu

## Komentajat
Rykmentinkomentajat olivat:
*everstiluutnantti Lauri Vahe 17. kesäkuuta 1941 - 23. elokuuta 1943
*everstiluutnantti Olavi Huhtala 29. syyskuuta 1943 - 19. marraskuuta 1944

## Lähteet
*
*
*
*
*
*
*
*
*

### Viitteet
Kenttätykistörykmentti 14 (jatkosota)

**Kenttätykistörykmentti 14**:n (**KTR 14**) oli Suomen maavoimien tykistöyksikkö jatkosodassa. Rykmentti liitettiin osaksi 6. divisioonaa. 

## Perustaminen

*Esikunta ja Esikuntapatteri 
*I patteristo (I/KTR 14)
*II patteristo (II/KTR 14)
*III patteristo (III/KTR 14), kapteeni Toivo Kallio

.

## Komentaja
Rykmentinkomentajana oli perustamisesta 12. kesäkuuta 1941 lakkauttamiseen 20. marraskuuta 1944 eversti Anton Mäki.

## Lähteet
*
*

### Viitteet
Kenttätykistörykmentti 18 (jatkosota)

**Kenttätykistörykmentti 18** (**KTR 18**) oli Suomen puolustusvoimien jatkosodan tykistöyksikkö, joka liitettiin perustettaessa osaksi 14. divisioonaa. 

## Perustaminen
*Esikunta ja esikuntapatteri 
*I patteristo (I/KTR 18)
*II patteristo (II/KTR 18)
*III patteristo (III/KTR 18)

## Komentaja
Rykmentinkomentajana oli perustamisesta 18. kesäkuuta 1941 lakkauttamiseen 18. marraskuuta 1944 eversti Viljo Idänpää-Heikkilä.

## Lähteet
*
*

### Viitteet
Kenttätykistörykmentti 8 (jatkosota)

**Kenttätykistörykmentti 8**:n (**KTR 8**) oli Suomen maavoimien tykistöyksikkö jatkosodassa, joka liitettiin perustamisen jälkeen osaksi 17. divisioonaa. 

## Perustaminen
*Esikunta ja esikuntapatteri 
*I patteristo (I/KTR 8) everstiluutnantti Arvi Valla
*II patteristo (II/KTR 8) majuri Pentti Turpeinen
*III patteristo (III/KTR 8) majuri Allan Illukka

## Komentaja
Rykmentinkomentajana oli perustamisesta 18. kesäkuuta 1941 lakkauttamiseen 19. marraskuuta 1944 eversti Kaarlo Rauramo.

## Lähteet
*
*
*
*

### Viitteet
Kenttätykistörykmentti 19 (jatkosota)

**Kenttätykistörykmentti 19**:n (**KTR 19**) oli jatkosodan tykistöyksikkö. Rykmentin I patteristo perustettiin pääosin välirauhan aikaisen 6. prikaatin patteristosta Sulkavalla. Loput kaksi patteristoa perustettiin Keski-Suomessa. Rykmentti liitettiin osaksi 18. divisioonaa. 

## Perustaminen
Kenttätykistörykmentti 19:n I patteristoa perustaminen aloitettiin käskyn saavuttua 10. kesäkuuta 1941. Se muodostettiin 6. prikaatin patteristosta täydennettynä palvelukseen kutsutuilla reserviläisillä. Loput kaksi patteristoa perustettiin Petäjävedellä Keski-Suomessa. Niiden henkilöstö saapui Jämsästä, Jämsänkoskelta sekä Koskenpäästä. Perustettu rykmentti: 

*Esikunta ja Esikuntapatteri
*I Patteristo (I/KTR 19) komentajanaan 6. prikaatin patteristosta jääkärimajuri (myöh jääkärieverstiluutnantti) Karl Öist
*II Patteristo (II/KTR 19)komentajanaan 6. prikaatin patteristosta kapteeni (myöh majuri) Runar Mether. Patteriston ensimmäinen liikekannallepanopäivä oli 18. kesäkuuta.
**4. patteri muodostettiin jämsänkoskelaisista Jämsänkosken työväentalolla. Patterinpäälliköksi määrättiin kapteeni Olavi Paunu - kalustona 76 K/02
**5. patteri muodostettiin koskenpääläisistä. Patterinpäälliköksi määrättiin luutnantti Ilmari Sala - kalustona 76 K/02
**6. patteri muodostettiin jämsäläisistä Jämsän yhteiskoululla. Patterinpäälliköksi määrättiin luutnantti Heikki Malinen -kalustona 114 H/18
**Kolonna koottiin laajalti ympäröivältä alueelta. Kolonnan johtajana toimi vääpeli Niilo Kare.
*III Patteristo (III/KTR 19) komentajanaan Jyväskylän suojeluskuntapiirin Jämsän aluepäällikkö majuri (myöh everstiluutnantti) Aarne Niemi

Patterit koottiin ja miehet varustettiin mieskohtaisella materiaalilla kokoamispaikoilla. Henkilökohtaisina aseina olivat Terni-kiväärit sekä pistoolit. Patterit siirrettiin kokonaisuuksina Petäjävedelle 19.–20.6., missä muodostettiin patteristot sekä jaettiin joukkokohtainen materiaali.

## Keskittäminen ja sodan alun tehtävä
II patteriston 5. patteri liitettiin III patteristoon 26. kesäkuuta.

## Komentaja(t)
*eversti Georg Lucander 10. kesäkuuta 1941 - 19. marraskuuta 1944

## Lähteet
*
*
*

### Viitteet
Kenttätykistörykmentti 3 (jatkosota)

**Kenttätykistörykmentti 3** (**KTR 3** tai **KTR3**) oli Suomen armeijan tykistöyksikkö, joka perustettiin jatkosodan alkaessa. Se liitettiin osaksi 5. divisioonaa. 

## Perustaminen ja keskittäminen
Suomen armeijan liikekannallepano alkoi yleisinä harjoituksina 17. kesäkuuta 1941. Rykmentti perustettiin osin palveluksessa olevista varusmiehistä ja pääosin Hämeestä palvelukseen kutsutuista reserviläisistä. Rykmenttiin kuuluivat:
*Esikunta ja Esikuntapatteri
*I Patteristo (I/KTR 3) koottiin Hämeenlinnan seudun reserviläisistä. Patteriston ensimmäiseksi komentajaksi määrättiin majuri Jarl von Konow
*II Patteristo (II/KTR 3) perustettiin välirauhan aikaisen 2. prikaatin patteristosta (Psto/2. Pr.) sodanajan vahvuuteen täydentämällä. Komentajaksi määrättiin everstiluutnantti Hermes Linnapuomi
*III Patteristo (III/KTR 3) koottiin Forssan seudulta ja sen ensimmäiseksi komentajaksi määrättiin kapteeni Tapio Yrjö-Koskinen
**patteriston esikunta koottiin Forssassa Linikkalan yhteiskoululla ja sijoitettiin Kuhalan kansakoululle
**7. patteri koottiin myös Linikkalan yhteiskoululla ja sijoitettiin Uudenkylän kansakoululle
**8. patteri koostui pääosin Taipalsaaren Sarviniemen varuskunnassa olevista varusmiehistä
**9. patteri koottiin Linikkalan yhteiskoululla ja sijoitettiin Hakalan kartanoon.

.
Forssassa perustetut joukot marssitettiin Matkun asemalle, mistä lähti juna 20. kesäkuuta Valkealaan. Joukot purettiin Kirjokiven asemalla, jonne ne saapuivat 22. kesäkuuta. Patteristo ilman 8. patteria lähti edelleen Mikkelin, Pieksämäen, Varkauden ja Joensuun kautta Hammaslahteen, jonne saavuttiin 1. heinäkuuta. Sarviniemessä olevalle 8. patterille oli 13. kesäkuuta alkanut marssiharjoitus, joka päättyi Luumäen asemalle. Patteri jatkoi junalla Hammaslahteen, missä se liittyi patteristoonsa. Patteristo lähti marssien Kiihtelysvaaran ja Tuupovaaran Öllölän kautta Korpiselkään lähemmäs raja-aluetta.

## Keskittäminen ja sodan alun tehtävä
Rykmentin II patteristo alistettiin 19. kesäkuuta 1941 10. divisioonalle, joka ryhmitettiin suojajoukkona Nuijamaalle. Patteristo marssi Saimaan kanavan vartta asemiin Nuijamaalle, missä tarkkuutettiin patteriston 76 K 02 ja 122 H 10 -tykit sekä henkilökohtaiset aseet. Patteristo siirtyi 27.7. asemiin Rautjärven Miettilään tukemaan 18. divisioonaan kuuluvaa Jalkaväkirykmentti 27:ää 31. heinäkuuta aloittamaa hyökkäystä. Hyökkäys johti Ilmeen kylän valtaamiseen 4. elokuuta.

Loppuosa rykmentistä määrättiin 5. divisioonan tykistöksi ja kuljetettiin 29. kesäkuuta 1941 Tohmajärvelle. II patteristo jäi suorittamaan suojajoukkotehtäväänsä.

## Komentajat
Rykmentin komentajina olivat:
*everstiluutnantti Kaarlo Somerto 20. kesäkuuta 1941 - 27. syyskuuta 1942
*eversti Erik Hülphers 27. syyskuuta 1942 - 20. marraskuuta 1944

## Lähteet
*
*
*
*
*

### Viitteet
Gérard Ugolini

**Gérard Ugolini** (s. 9. helmikuuta 1949 Joeuf) on entinen ranskalainen yleisurheilija. Hänen päälajinsa oli pituushyppy.

Ugolini teki vuonna 1968 pituushypyssä nuorten Euroopan-ennätyksen 796&nbsp;cm. Méxicon olympialaisissa hän sijoittui 16:nneksi tuloksella 744&nbsp;cm. Karsinnassa hän hyppäsi tuloksen 775&nbsp;cm. Ateenan EM-kilpailuissa 1969 hän sijoittui kahdeksanneksi tuloksella 787&nbsp;cm. Samana vuonna hän hyppäsi myötätuulessa tuloksen 812&nbsp;cm mutta ei koskaan ylittänyt kahdeksaa metriä tilastokelpoisissa olosuhteissa.

## Lähteet

* 
*
Robert Bobin

**Robert Bobin** (2. elokuuta 1920 – 10. helmikuuta 1994) oli ranskalainen yleisurheilija. Hänen päälajinsa oli kolmiloikka.

Bobin sijoittui Brysselin EM-kilpailuissa 1950 kolmiloikassa kahdeksanneksi tuloksella 14,02&nbsp;m. Kaksi vuotta aiemmin Lontoon olympialaisissa hän hyppäsi karsinnassa tuloksen 14,13&nbsp;m mutta se ei riittänyt loppukilpailuun selviytymiseen.

177-senttinen Bobin voitti kolmiloikassa Ranskan mestaruuden vuosina 1945 ja 1950. Hän paransi Ranskan ennätystä kolmasti: vuonna 1947 lukemiin 14,42&nbsp;m sekä seuraavana vuonna lukemiin 14,58&nbsp;m ja 14,65&nbsp;m.

## Lähteet

* 
* 

### Viitteet
Merikosken yläaste

**Merikosken yläaste** oli Oulussa, Tuiran kaupunginosassa sijainnut yläkoulu. Yläkoulu toimi samassa rakennuksessa Merikosken lukion kanssa. Koulu lakkautettiin ja yhdistettiin Tuiran kouluun vuonna 2025.

## Aiheesta muualla
Éric Battista

**Éric Battista** (s. 14. toukokuuta 1933 Sète) on entinen ranskalainen yleisurheilija. Hänen päälajinsa oli kolmiloikka.

Battista sijoittui Melbournen 1956 olympialaisten kolmiloikassa 16:nneksi tuloksella 15,15&nbsp;m. Tukholman EM-kilpailuissa 1958 hän sijoittui viidenneksi tuloksella 15,48&nbsp;m, mikä jäi hänen parhaaksi arvokisasaavutuksekseen. Rooman 1960 olympialaisissa hän karsiutui tuloksella 15,22&nbsp;m, Belgradin EM-kilpailuissa 1962 jälleen tuloksella 15,22&nbsp;m sekä Tokion 1964 olympialaisissa tuloksella 15,04&nbsp;m.

170-senttinen Battista voitti kolmiloikassa Ranskan mestaruuden yhteensä yksitoista kertaa vuosina 1955–1960 ja 1962–1966. Ranskan ennätystä hän paransi yhteensä kymmenen kertaa: ensimmäinen ennätys oli 15,16&nbsp;m vuonna 1955 ja viimeinen 16,09&nbsp;m vuonna 1964.

## Lähteet

* 
*
Punataskut

**Punataskut** (*Cossypha*) on sieppojen heimoon kuuluva lintusuku. Sukuun kuuluu 13 lajia.

## Punataskuihin (''Cossypha'') kuuluvia lajeja
* Angolanpunatasku (*Cossypha heinrichi*)
* Harmaapunatasku (*Cossypha anomala*)
* Isopunatasku (*Cossypha albicapillus*)
* Jokipunatasku (*Cossypha cyanocampter*)
* Kongonpunatasku (*Cossypha archeri*)
* Matkijapunatasku (*Cossypha caffra*)
* Pensaspunatasku (*Cossypha semirufa*)
* Piikkipunatasku (*Cossypha humeralis*)
* Puistopunatasku (*Cossypha heuglini*)
* Punatasku (*Cossypha natalensis*)
* Pyövelipunatasku (*Cossypha dichroa*)
* Tiheikköpunatasku (*Cossypha niveicapilla*)
* Vuoripunatasku (*Cossypha isabellae*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Cossypha
Kenttätykistörykmentti 10 (jatkosota)

**Kenttätykistörykmentti 10**:n (**KTR 10**) oli Suomen puolustusvoimien jatkosodan tykistöyksikkö, joka liitettiin osaksi 19. divisioonaa. 

## Perustaminen
*Esikunta ja Esikuntapatteri 
*I patteristo (I/KTR 10) majuri Alpi Uusisaari
*II patteristo (II/KTR 10) majuri Arvo Vuoristo
*III patteristo (III/KTR 10) majuri Paul Aalto

## Lakkauttaminen
I patteristosta muodostettiin 16. prikaatin kevyt patteristo, nimettiin uudelleen kenttätykistörykmentti 10:n I patteristoksi ja edelleen kevyt patteristo 22.

II patteristosta muodostettiin 16. prikaatin raskas patteristo, nimettiin uudelleen Kenttätykistörykmentti 10:n II patteristoksi ja edelleen raskas patteristo 20.

III patteristosta muodostettiin kevyt patteristo 24.

## Komentaja(t)
Rykmentinkomentajana oli perustamisesta 18. kesäkuuta 1941 lakkauttamiseen 20. tammikuuta 1942 Everstiluutnantti Sture Ehrnrooth.

## Lähteet
*
*
*
*
*

### Viitteet
Serge Firca

**Serge Firca** (s. 11. maaliskuuta 1948 Vittel) on entinen ranskalainen yleisurheilija. Hänen päälajinsa oli kolmiloikka.

Firca sijoittui Ateenan EM-kilpailuissa 1969 kolmiloikassa kahdeksanneksi tuloksella 15,94&nbsp;m. Karsinnassa hän hyppäsi myötätuulituloksen 16,40&nbsp;m. Helsingin EM-kilpailuissa 1971 hän karsiutui tuloksella 15,79&nbsp;m. Ranskan mestaruuden hän voitti vuosina 1969 ja 1971. Ranskan ennätystä 176-senttinen ja 73-kiloinen Firca paransi kahdesti: vuonna 1969 tulokseen 16,33&nbsp;m ja seuraavana vuonna tulokseen 16,37&nbsp;m.

## Henkilökohtaiset ennätykset

* Pituushyppy: 757&nbsp;cm (1974)
* Kolmiloikka: 16,38&nbsp;m (1972)

## Lähteet

* 
*
Böömin jääkiekkomaajoukkue

**Böömin jääkiekkomaajoukkue** oli Böömiä kansainvälisissä kilpailuissa edustanut jääkiekkomaajoukkue, joka voitti jääkiekon Euroopan-mestaruuden kahdesti, vuosina 1911 ja 1914.

Vuonna 1908 Böömi oli yksi Kansainvälisen jääkiekkoliiton IIHF:n perustajajäsenistä. Böömi ei ollut itsenäinen valtio, vaan osa Habsburgien valtakuntaa. Böömissä pelattiinkin jääkiekkoa jo 1800-luvulla, ja se olikin yksi ensimmäisistä paikoista Euroopassa, jossa peliä pelattiin.

Böömin jääkiekkojoukkueen pohjalta muodostui Tšekkoslovakian jääkiekkomaajoukkue, josta tuli nykyinen Tšekin jääkiekkomaajoukkue.

Erillinen Böömin ja Määrin protektoraatin nimeä kantanut joukkue oli natsi-Saksan liittolaisineen hallitseman Euroopan epävirallinen mestari vuonna 1940.

## Lähteet
* Böömin ja Tŝekin jääkiekkomaajoukkueiden ottelut kautta aikain
* Böömi-Määrin protektoraatin jääkiekkojoukkue National Teams of Ice Hockey -verkkosivuilla

### Viitteet
Coriolanus (Shakespeare)

**Coriolanus** on William Shakespearen  noin vuonna 1607 kirjoittama poliittinen tragedia. Se sijoittuu tasavallan ajan Roomaan ja kuvaa konsuliksi nousevan Gaius Marcius Coriolanuksen elämää keskellä patriisien ja plebeijien välistä taistelua. Coriolanus on patriiseja edustava kopea mutta rehellinen soturi, joka pitää isänmaan menestystä kaikkea muuta tärkeämpänä. Plebeijit Shakespeare kuvaa roskajoukkona, joka seuraa sokeasti vallanhimoisia kansankiihottajia. Historialliset tietonsa Shakespeare sai ilmeisesti Plutarkhoksen ja Liviuksen teoksista.
__notoc__
## Elokuvasovituksia ja muita versioita

Näytelmästä on tehty televisioversiot 1963, 1965, 1979  ja 1984.
Itävaltalainen Heinrich von Collin kirjoitti samasta aiheesta oman näytelmänsä, ja Ludwig van Beethoven sävelsi siihen alkusoiton (op. 62).

Vuonna 2011 Ralph Fiennes ohjasi samannimisen elokuvan samasta tarinasta näytellen itse Coriolanusta. Elokuvan muissa rooleissa ovat muun muassa Gerard Butler, Brian Cox, Ashraf Barhom, Vanessa Redgrave ja James Nesbitt.

## Suomennos

* 

## Katso myös
* Luettelo William Shakespearen näytelmien elokuvasovituksista

## Lähteet

## Aiheesta muualla

* Marttila, Hannu: Coriolanus . Helsingin Sanomien blogit 16.5.2010.
*
Bernard Lamitié

**Bernard Lamitié** (s. 27. kesäkuuta 1946 Pariisi) on entinen ranskalainen yleisurheilija. Hänen päälajinsa oli kolmiloikka.

Lamitié sijoittui Münchenin 1972 olympialaisten kolmiloikassa kymmenenneksi tuloksella 16,27&nbsp;m. Rooman EM-kilpailuissa 1974 hän sijoittui 13:nneksi tuloksella 15,83&nbsp;cm, Montréalin 1976 olympialaisissa hän oli yhdestoista tuloksella 16,23&nbsp;cm; karsinnassa hän hyppäsi tuloksen 16,39&nbsp;m. Prahan EM-kilpailuissa 1978 hän sijoittui neljänneksi tuloksella 16,87&nbsp;m; pronssia sai samalla tuloksella Neuvostoliiton Anatoli Piskulin. Lamitié voitti kolmiloikkakilpailun Euroopan cupin finaalissa 1979.

Sisäratojen EM-kilpailuihin 180-senttinen Lamitié osallistui kuudesti ja saavutti kolme mitalia: hän sai pronssia Göteborgissa 1974 tuloksella 16,56&nbsp;m, Münchenissä 1976 tuloksella 16,68&nbsp;m sekä San Sebastiánissa 1977 tuloksella 16,45&nbsp;m. Ranskan mestaruuden hän voitti ulkoradoilla vuosina 1972, 1973, 1974, 1976 ja 1977. Ranskan ennätystä hän paransi 16,50&nbsp;metriin vuonna 1972, 16,65&nbsp;metriin vuonna 1973, 16,80&nbsp;metriin vuonna 1976, 16,92&nbsp;metriin vuonna 1978 sekä 16,94&nbsp;metriin vuonna 1979.

## Henkilökohtaiset ennätykset

* Korkeushyppy: 205&nbsp;cm (1973)
* Pituushyppy: 720&nbsp;cm (1972)
* Kolmiloikka: 16,94&nbsp;m (1979)

## Lähteet

* 
* 
* 
*
Noël Bernard

**Noël Bernard** (aik. **Bercovici**, 25. helmikuuta 1925 – 23. joulukuuta 1981) oli romanialainen journalisti, joka oli töissä Radio Free Europen romaniankielisellä radioasemalla. Bernard kuoli syöpään, ja on väitetty että Romanian salainen poliisi Securitate oli tappanut hänet kovan Nicolae Ceaușescun vastaisen kritiikin vuoksi.

## Elämäkerta

Bercovici syntyi juutalaiseen perheeseen Romaniassa. Vuonna 1940 hän muutti perheineen Brittiläiseen Palestiinaan. Bercovici opiskeli matematiikkaa Jerusalemin yliopistossa, jossa tapasi tulevan vaimonsa Yvette Bourlan. Muutettuaan Lontooseen Bercovici muutti nimensä Bernardiksi ja meni töihin BBC:hen, jossa hän työskenteli romaniankielisellä osastolla.

Vuodesta 1953 Bernard työskenteli Länsi-Saksassa Radio Free Europessa romaniankielisellä osastolla, kunnes lähti vuonna 1958 ja muutti Roomaan perheineen. Bernard toimi journalistina Roomassa, kunnes palasi takaisin Lontooseen ja työskenteli Radio Press Internationalin listalla. Kahdeksan vuotta oltuaan Lontoossa Bernard muutti Müncheniin ja palasi Radio Free Europen romaniankieliselle osastolle kuolemaansa asti vuonna 1981.
Vuonna 1972 hän meni naimisiin Ioana Măgurăn kanssa, joka oli länteen vuonna 1970 loikannut entinen Romanian radion työntekijä.

Bernardin ollessa Radio Free Europen romaniankielisen osaston päällikkönä siitä tuli radioaseman suosituin kieli. Vuonna 1977 Bukarestissa tapahtui iso maanjäristys ja Bernard sai luvan 24-tuntiseen ohjelmaan. Bernardin johdossa ohjelmissa hyökättiin Romanian diktaattori Nicolae Ceaușescua ja hänen nepotististä valtaansa vastaan.

Romanian salainen poliisi Securitate yritti päästä eroon Bernardista ja romaniankielisestä RFE:n ohjelmistosta.

Bernard kuoli vuonna 1981 syöpään. Vaimo Ioana Măgură muutti Kaliforniaan ja jatkoi miehensä työtä. Măgurăn mielestä Securitate surmasi Bernardin altistamalla tämän säteilylle, ja hän yhdisti kuoleman RFE:n toimittajien Cornel Chiriacin ja Vlad Georgescun kuolemantapauksiin. Myös Bulgarian salainen poliisi oli surmannut vuonna 1978 bulgarialaisen toimittajan Georgi Markovin.

## Lähteet
Saksan demokraattisen tasavallan jääkiekkomaajoukkue

**Saksan demokraattisen tasavallan jääkiekkomaajoukkue** edusti Saksan demokraattista tasavaltaa (DDR) jääkiekossa vuodesta 1951 vuoteen 1990. Joukkue pelasi vaihtelevasti maailmanmestaruuskisojen A- ja B-sarjoissa yltämättä koskaan mitaleille. Joukkue saavutti kuitenkin EM-pronssia vuoden 1966 maailmanmestaruuskisoista sijoittuessaan kolmanneksi parhaana eurooppalaisena joukkueena kokonaiskilpailussa viidenneksi. Olympialaisiin joukkue osallistui vain kerran, vuonna 1968 Grenoblessa, mutta muulloin se kieltäytyi osallistumasta osallistumisoikeudestaan huolimatta. Koska joukkueen mitalimahdollisuudet arvioitiin heikoiksi, lopetettiin huipputason jääkiekon rahoittaminen vuonna 1970. Poikkeuksen muodosti sisäisen turvallisuuden ministeriön rahoittama Dynamo-urheiluseura, jonka kaksi joukkuetta Dynamo Berlin ja Dynamo Weißwasser pelasivat kahden vuosikymmenen ajan keskenään maan pääsarjaa ja tuottivat myös pelaajat maajoukkueelle.

Maalla ei ollut alle 20-vuotiaiden maajoukkuetta, mutta maan alle 18-vuotiaat osallistuivat muutamiin turnauksiin. 

Suomessa Saksan demokraattisen tasavallan jääkiekkomaajoukkue muistetaan voitoistaan Suomea vastaan vuoden 1983 maailmanmestaruuskisoissa. Maat kohtasivat silloin kaksi kertaa, ja molemmilla kerroilla Suomi hävisi selkein numeroin (4–6 ja 2–6).

## Sijoitukset
### Olympialaiset
* 1956 - B-sarja; 1. 
* 1964 - karsiutui
* 1968 - 8.

### Maailmanmestaruuskisat

*1956 - 11. (B-sarjan 1.)
*1957 - 5.
*1959 - 9.
*1963 - 6.
*1965 - 5.
*1966 - 5.
*1967 - 7.
*1969 - 7. (B-sarjan 1.)
*1970 - 5.
*1971 - 9. (B-sarjan 3.)
*1972 - 9. (B-sarjan 3.)
*1973 - 7. (B-sarjan 1.)
*1974 - 6.

*1975 - 7. (B-sarjan 1.)
*1976 - 8.
*1977 - 9. (B-sarjan 1.)
*1978 - 8.
*1979 - 10. (B-sarjan 2.)
*1981 - 12.
*1982 - 9.
*1983 - 6.
*1985 - 8.
*1986 - 11.
*1987 - 13.
*1989 - 13.
*1990 - 13.

## Katso myös
*Saksan jääkiekkomaajoukkue

## Lähteet

* http://www.dgour.webcentre.ca/hockeyalmanac/49INTERNATIONAL.html 
* Nationalteamsoficehockey - East Germany 

### Viitteet
Harakkataskut

**Harakkataskut** (*Copsychus*) on sieppojen heimoon kuuluva lintusuku. Sukuun kuuluu 4 lajia.

## Lajit
* Harakkatasku (*Copsychus saularis*)
* Madagaskarinharakkatasku (*Copsychus albospecularis*)
* Pikkuharakkatasku (Copsychus mindanensis)
* Seychellienharakkatasku (*Copsychus sechellarum*)

## Lähteet

## Aiheesta muualla
*ITIS: Copsychus
Pierre William

**Pierre William** (s. 17. joulukuuta 1928 Dakar, Senegal) on entinen ranskalainen yleisurheilija. Hänen päälajinsa oli kolmiloikka.

William sijoittui Tukholman EM-kilpailuissa 1958 kolmiloikassa 14:nneksi tuloksella 14,62&nbsp;m. Vuonna 1960 hän loikki Ranskan ennätyksen 16,00&nbsp;m mutta jäi Rooman olympialaisten karsinnassa tulokseen 13,29&nbsp;m. Ranskan mestaruuden hän voitti vuonna 1961.

## Lähteet

* 
*
Retcon

**Retcon** (, retroaktiivinen juonijatkumo) on fiktiossa tapahtuva ilmiö, jossa tarinan kirjoittaja muuttaa tarinan fiktiivisen maailman faktoja joko jättämällä entiset faktat huomiotta tai selittämällä faktat myöhemmin toisella tavalla &ndash; esimerkiksi jonkin hahmon kuolema paljastuu myöhemmin lavastukseksi. 

Klassisessa kirjallisuudesta tunnettu esimerkki tämänkaltaisesta juonijatkumosta on Arthur Conan Doylen Sherlock Holmes -kertomuksissa tapahtunut mestarisalapoliisi Sherlock Holmesin kuolema kirjoittajan haluttua lopettaa tarinoiden kirjoittamisen, joka myöhemmissä tarinoissa selostettiinkin lavastetuksi, kun kirjoittaja päättikin jatkaa tarinoiden kirjoittamista. Vastaavaa menettelyä käytti myös J. R. R. Tolkien muuttaessaan eräitä tarinan yksityiskohtia kirjojensa *[[Hobitti eli sinne ja takaisin]]* ja myöhemmin kirjoitetun *[[Taru sormusten herrasta]]* välillä.

Retconia käytetään varsin usein sarjamuotoisessa fiktiossa kuten sarjakuvissa ja televisiosarjoissa. Televisiosarjassa *[[Dallas (televisiosarja)|Dallas]]* yhden päähenkilön kuolema ja sitä seuraavan kauden tapahtumat olivatkin vain unta. Samassa sarjassa yksi päähenkilöistä seurusteli – kuten myöhemmin paljastui – oman veljentyttärensä kanssa. Televisiosarjassa *[[Salatut elämät]]* Aaro Vaalanteen piti olla kuollut vuodesta 2007 lähtien, kun Laura Kiviranta ja Paula Sievinen pudottivat hänet parvekkeelta. Syksyllä 2012 Aaro kuitenkin heräsi kuolleista, kun hänen äitinsä Anni Vatanen olikin parantanut hänet syrjäisessä talossaan.

## Lähteet
Martti Kaila

**Martti Eero Kaila** (vuoteen 1906 **Johansson**; 24. helmikuuta 1900 Helsinki – 21. kesäkuuta 1978 Helsinki) oli suomalainen psykiatri, Lapinlahden sairaalan ylilääkäri 1948–1967 ja professori. Suomen Psykiatriyhdistys myöntää vuosittain Martti Kaila -palkinnon ansiokkaasta väitöskirjatyöstä Psykiatriyhdistyksen jäsenelle.

## Elämäkerta
Kailan vanhemmat olivat arkkipiispa Erkki Kaila ja Aina Maria Drake ja puoliso vuodesta 1936 sairaanhoitaja Edit (Edda) Hedvig Söderlund. Hän tuli ylioppilaaksi Porvoon suomalaisesta yhteiskoulusta 1918 ja valmistui lääketieteen lisensiaatiksi 1927. Tohtoriksi Kaila väitteli 1946. Kaila toimi Helsingin yliopistossa mielitautiopin professorina 1948–1967. 

Kaila oli myös yhteiskunnallisena vaikuttaja. Hän kuului Suomen A-klinikkasäätiön perustajajäseniin. Hän opetti useita lääkärisukupolvia ja luennoi maailmalla keksityistä uusista käsitteistä, kuten suggestiosta ja Sigmund Freudin opeista. Kailan omat tutkimukset koskivat enimmäkseen nuorisorikollisuutta. Kailan uraan kuului tutkimustyön ohella monia erilaisia asiantuntijatehtäviä, ja hän oli useiden alansa yhdistysten ja järjestöjen ja niiden johtoelinten jäsen. Sotilasarvoltaan Kaila oli lääkintakapteeni (1940). Jatkosodan hyökkäysvaiheen lopussa 20.11.–20.12.1941 Kaila tutki yhteensä 95:n Karjalan armeijaan kuuluneen sotilaskarkurin mielentilan Karhumäen suunnalla.

## Julkaisuja
* *Mielitaudit*. 1935.
* *Nuorisorikollisuuden syyt yksilötutkimuksen valossa.* 1946 (väitöskirja).
* *Sinnessjukdomarna.* 1957.
* *Psykiatrian historia lääketieteen yleiskehityksen ja kulttuurihistorian valossa.*  WSOY 1966. (Perustuu Helsingin yliopistossa pidettyihin Studia generalia -luentoihin.)

## Lähteet

## Kirjallisuutta
*

## Aiheesta muualla
*
Serge Hélan

**Serge Hélan** (s. 24. helmikuuta 1964 Pointe-à-Pitre, Guadeloupe) on entinen ranskalainen yleisurheilija. Hänen päälajinsa oli kolmiloikka.

Hélan saavutti 30-vuotiaana Helsingin EM-kilpailuissa 1994 kolmiloikassa hopeaa. Hän siirtyi loppukilpailun johtoon neljännellä kierroksella tuloksellaan 17,23&nbsp;m ja paransi viidennellä kierroksella tulokseen 17,55&nbsp;m, joka säilyi ulkoratojen Ranskan ennätyksenä vuoteen 2010 jolloin Teddy Tamgho hyppäsi 17,63. Venäjän Denis Kapustin hyppäsi kuitenkin vielä seitsemän senttimetriä pidemmälle ja voitti kultaa.

Ensimmäisen kerran Hélan esiintyi ulkoratojen arvokisoissa Stuttgartin EM-kilpailuissa 1986, jolloin hän sijoittui kolmiloikassa yhdeksänneksi tuloksella 16,64&nbsp;m. Barcelonan 1992 olympialaisissa hän karsiutui sekä pituushypyssä että kolmiloikassa. MM-kilpailujen kolmiloikkaan 176-senttinen Hélan osallistui viidesti ja selviytyi kahdesti loppukilpailuun: Stuttgartissa 1993 hän sijoittui yhdeksänneksi tuloksella 17,09&nbsp;m ja Ateenassa 1997 kymmenenneksi tuloksella 16,97&nbsp;m.

Sisäratojen arvokilpailuissa Hélan saavutti kolmiloikassa neljä mitalia. Liévinissä 1987 hän saavutti EM-kultaa tuloksella 17,15&nbsp;m, Genovassa 1992 EM-hopeaa tuloksella 17,18&nbsp;m, Barcelonassa 1995 MM-pronssia tuloksella 17,06&nbsp;m sekä Valenciassa 1998 EM-pronssia tuloksella 17,02&nbsp;m.

Hélan voitti Ranskan kolmiloikkamestaruuden ulkoradoilla vuosina 1986, 1987, 1989, 1991, 1994 ja 1996 sekä sisäradoilla vuosina 1986–1990, 1992–1995 ja 1997–1998. Ranskan mestaruuden pituushypyssä hän voitti ulkoradoilla vuonna 1994 sekä hallissa vuosina 1990 ja 1992. Ranskan kolmiloikkaennätystä hän paransi kahdesti vuonna 1986 (16,95 ja 17,13&nbsp;m), kahdesti vuonna 1991 (17,27 ja 17,45&nbsp;m) sekä kerran vuonna 1994 (17,55&nbsp;m EM-kilpailuissa). Ranskan halliennätyksen hän paransi lukemiin 17,18&nbsp;m vuonna 1992.

## Henkilökohtaiset ennätykset

* Pituushyppy: 812&nbsp;cm (1992)
* Kolmiloikka: 17,55&nbsp;m (1994)

## Lähteet

* 
* 
* 
* 

### Viitteet

## Aiheesta muualla
*
Maybelline

**Maybelline** on vuonna 1915 perustettu yhdysvaltalainen kosmetiikkayhtiö, jonka tuotteita myydään yli 120 maassa. Se on vuodesta 1996 kuulunut ranskalaiseen L’Oréal-konserniin.

## Historia
Maybelline Companyn perusti vuonna 1915 nuori kemisti Tom Lyle Williams. Hänen Maybel-siskonsa innoitti häntä kehittämään ensimmäisen tuotteensa, jolla sai ripset tummemmiksi. Williams katseli siskoaan, kun tämä levitti ripsiinsä vaseliinin ja hiilipölyn sekoitusta, jolloin niistä tuli tummemmat ja täyteläisemmät.

Sisaren mukaan nimetyn Maybellinen vuosiin kuuluu useita myyntimenestyksiä. Vuonna 1917 lanseerattiin kakkumaskara, jota myytiin ja mainostettiin postitse. 1960-luvulla Maybelline kehitti ensimmäisen putkiloon pakatun ripsivärin, jonka nimeksi tuli Ultra Lash Mascara.

Vuonna 1971 Maybelline esitteli Great Lash -maskaran. Siitä tuli suuri myyntimenestys, ja tuote on edelleenkin hyvin suosittu. Tuote on myös ammattimeikkaajien käytössä, ja sen voi tunnistaa pakkauksen roosan ja kirkkaan vihreän väriyhdistelmästä.

Vuonna 1991 Maybelline otti käyttöön iskulauseen ”Maybe she's born with it. Maybe it's Maybelline” (suom. ”Ehkä se on synnynnäistä. Ehkä se on Maybelline”). Yritys on kuulunut L'Oréal Paris -konserniin vuodesta 1996 lähtien, jolloin Maybelline muutti New Yorkiin. Vuonna 2004 yhtiöstä tuli virallisesti Maybelline New York.

Yrityksen tuotteiden suosio nousi, kun se palkkasi *[[Wonder Woman (televisiosarja)|Wonder Woman]]* -sarjasta tutun Lynda Carterin mainoksiinsa. Huippumallit Christy Turlington, Josie Maran, Erin Wasson, Adriana Lima ja näyttelijättäret Sarah Michelle Gellar ja Kristin Davis ovat mainostaneet Maybellinen tuotteita. Yrityksen nykyinen malli on intialainen Deepika Padukone ja johtava meikkitaiteilija on Troy Surratt.

## Lähteet
* Maybelline New York: Our History 

### Viitteet

## Aiheesta muualla
*Yrityksen kotisivu 
*Maybellinen historiaa Kotiliedessä
Georges Sainte-Rose

**Georges Sainte-Rose** (s. 3. syyskuuta 1969 Fort-de-France, Martinique) on entinen ranskalainen yleisurheilija. Hänen päälajinsa oli kolmiloikka.

Sainte-Rose sijoittui Splitin EM-kilpailuissa 1990 kolmiloikassa seitsemänneksi tuloksella 16,81&nbsp;m. Tokion MM-kilpailuissa 1991 hän sijoittui kahdeksanneksi tuloksella 16,92&nbsp;m. Barcelonan 1992 olympialaisissa ei selviytynyt loppukilpailuun kuten ei myöskään vuosien 1993, 1995 eikä 1997 MM-kilpailuissa. Helsingin EM-kilpailuissa 1994 hän sijoittui seitsemänneksi tuloksella 16,59&nbsp;m.

Sisäratojen arvokilpailuissa Sainte-Rose sijoittui parhaimmillaan MM-kilpailuissa kymmenenneksi vuonna 1997 ja EM-kilpailuissa viidenneksi vuonna 1994. Molemmat kisat käytiin Pariisissa.

Sainte-Rose voitti Ranskan mestaruuden vuosina 1995 ja 1997. Ranskan ennätyksen 17,24&nbsp;m hän hyppäsi vuonna 1991.

## Henkilökohtaiset ennätykset

* Pituushyppy: 761&nbsp;cm (1996)
* Kolmiloikka: 17,24&nbsp;m (1991)

## Lähteet

* 
* 
* 
* 

## Aiheesta muualla

*
Spesialisti (elokuva)

**Spesialisti** on vuonna 1994 ensi-iltansa saanut toimintaelokuva, jonka pääosissa ovat Sylvester Stallone, Sharon Stone ja Rod Steiger.

## Juoni

May Munroe (Stone) haluaa kostaa mafialle isänsä kuoleman ja pyytää avuksi räjähdysaineiden asiantuntija Ray Quickia (Stallone). Yhdessä he taistelevat Miamin alamaailmaa vastaan.

## Näyttelijät

## Aiheesta muualla
*
*
Francesco Giullino

**Francesco Gullino** (tai **Giullino**)   (31. toukokuuta 1945 – 15. elokuuta 2021) oli italialaissyntyinen Tanskassa pitkään asunut henkilö, jota epäillään bulgarialaisen toisinajattelijan Georgi Markovin murhasta Lontoossa vuonna 1978. Giullino tunnettiin salanimellä "Piccadilly". Markov oli bulgarialainen toimittaja, joka työskenteli Radio Free Europella, BBC:llä, Deutsche Wellessä, jossa hän toimitti radio-ohjelmaa kommunistiseen Bulgariaan ja arvosteli etenkin maan itsevaltaista nepotistista johtajaa Todor Živkovia. Markovin murhan takana epäillään olevan Bulgarian salainen poliisi, joka palkkasi Giullinon surmatyön tekijäksi.

Bulgarialaisen journalistin Hristo Hristovin mukaan Giullino oli toiminut salakuljettajana Bulgarian ja Kreikan rajalla ja hänet oli pidätetty kahdesti salakuljetuksesta. Kiinni jäätyään Giullino sai valita tuomitaanko hänet vankilaan vai ryhtyykö hän vakoojaksi. Giullino valitsi vakoojan työn. Päämajana Kööpenhamina ja peitetyönä antiikkikauppias Giullino vakoili lännessä asuvia itäeurooppalaisia toisinajattelijoita. Hän oli Lontoossa vuonna 1978, kun Markov kuoli, ja on esitetty oletuksia, että hän murhasi Markovin.

Britannian ja Tanskan poliisit kuulustelivat Giullinoa murhasta vuonna 1993 kuuden tunnin ajan Kööpenhaminassa, mutta häntä ei pidätetty, koska Tanskalla ei ollut siihen perusteita. Bulgarian lainsäädännön mukaan murha vanhenee 30 vuoden kuluttua teosta eli Giullinon tapauksessa se olisi vanhentunut vuonna 2008.

Tanskan yleisradioyhtiö (DR) julkaisi maaliskuussa 2023 kolmiosaisen dokumenttisarjan Gullinon elämästä ja hänen vakoilutoiminnastaan. Sarja kiinnitti erityistä huomiota Gullinon ja Scotland Yardin etsivien Christopher Birdin ja David Kempin kuulusteluihin, joka tapahtui vuonna 1993. Kuulustelussa Gullino myöntää suhteensa Bulgarian valtioon.

Sarjan takana oleva tiimi löysi ja haastatteli Gullinon kesäkuussa 2021.Haastattelussa Gullino kiistää kaikki häntä vastaan esitetyt syytökset.

Pian haastattelun jälkeen Gullino löydettiin kuolleena asunnostaan Welsissä Ylä-Itävallassa elokuussa 2021

## Lähteet
Tom Robinson

**Tom Robinson** (s. 1. kesäkuuta 1950 Cambridge, Yhdistynyt kuningaskunta) on brittiläinen muusikko, basisti, lauluntekijä ja radiojuontaja, joka on voimakkaasti ottanut kantaa homoseksuaalien oikeuksien puolesta.

Hänen tunnetuin homoutta käsittelevä laulunsa lienee *Glad to Be Gay*, jonka hän esitti omaa nimeään kantavan Tom Robinson Bandin kanssa. Hänen tuotoksensa War Baby sijoittui Britannian singelistalla kuudenneksi.

## Elämäkerta
Tom Robinson syntyi Cambridgessä keskiluokkaiseen brittiperheeseen. Vanhempien lisäksi hänen perheeseensä kuuluivat kaksi veljeä ja sisar, jotka myös toimivat joko musiikin tai muun esittävän taiteen parissa.

Jo 13 vuoden ikäisenä Tom tajusi olevansa homoseksuaali, kun hän rakastui koulussa toiseen poikaan. Tuolloin seksi saman sukupuolen edustajan kanssa oli Britanniassa rikos, josta voitiin antaa vankeusrangaistus. 

## Aiheesta muualla
*Tom Robinsonin elämäkerta 
* 

## Lähteet
Claude Morinière

**Claude Morinière** (s. 10. tammikuuta 1960 Saint-Raphaël, Var, Ranska) on entinen ranskalainen yleisurheilija. Hänen päälajinsa oli pituushyppy.

Morinière sijoittui Stuttgartin EM-kilpailuissa 1986 pituushypyssä yhdeksänneksi tuloksella 751&nbsp;cm. Karsinnassa hän hyppäsi tuloksen 780&nbsp;cm. Sisäratojen EM-kilpailuissa hän sijoittui yhdeksänneksi Grenoblessa 1981 tuloksella 757&nbsp;cm, kahdeksanneksi Pireuksessa 1985 tuloksella 786&nbsp;cm sekä 11:nneksi Budapestissa 1988 tuloksella 761&nbsp;cm.

177-senttinen ja 74-kiloinen Morinière voitti pituushypyssä Ranskan mestaruuden ulkoradoilla vuonna 1984 sekä hallissa vuosina 1981, 1985 ja 1988. Hän hyppäsi ennätyksensä 800&nbsp;cm vuonna 1986.

## Lähteet

* 
*
Kun joulu on

**Kun joulu on** on Otto Kotilaisen säveltämä ja Alpo Noposen sanoittama joululaulu. 

Laulu alkaa sanoin ”Kun maass’ on hanki ja järvet jäässä / ja silmä sammunut auringon”. Sanat kertovat talvisesta luonnosta, lasten riemusta joulua odotellessa, kodin joulusta ja joulun sanomasta. Laulu päättyy säkeisiin ”vaan seimi, pahnat ja tähti yllä / ne silmiin kalleina kangastaa; / siks’ mieli hellä on kristityllä, / kun joulu on –, kun joulu on –.”

Sanat ja sävelmä ilmestyivät vuonna 1901 Noposen toimittamassa *[[Joulupukki (lehti)|Joulupukki]]*-lehdessä. Kotilainen ja Noponen olivat ystäviä jo kouluajalta ja opettivat samassa Helsingin Tehtaankadun kansakoulussa. Noponen on sanoittanut myös toisen tunnetun joululaulun "Arkihuolesi kaikki heitä".

## Lähteet
* 

## Aiheesta muualla

*
Saksan 73. jalkaväkidivisioona

**Saksan 73. jalkaväkidivisioona** () oli Saksan maavoimien yhtymä toisessa maailmansodassa.

## Perustaminen
Divisioona perustettiin 26. elokuuta 1939.

## Historia
Puolan valtauksen aikana divisioona oli Pohjoisen Armeijaryhmän reservinä. Itärintamalla divisioona oli heinäkuusta 1941 toukokuuhun 1944. Se jäi maaliskuussa 1944 mottiin Krimin niemimaalle, jossa se tuhoutui 8. toukokuuta.

Pian tuhoutumisensa jälkeen divisioona perustettiin 16. kesäkuuta 1944 uudelleen Unkarissa ja se osallistui kesällä 1944 taisteluihin Prahassa ja Varsovassa, joissa se tuhoutui toisen kerran. Divisioonan nimellä perustettiin taisteluosasto, mutta se tuhoutui 1945 kolmannen kerran Danzigin ympäristössä.

## Lähteet
Daylight – paniikki tunnelissa

**Daylight – paniikki tunnelissa** on jännityselokuva vuodelta 1996. Pääosan näyttelee Sylvester Stallone.

## Juoni

Stallone esittää entistä palomiestä, joka sattuu paikalle tunnelin romahtaessa New Yorkissa, Brooklynissa. Entisten esimiesten estely-yrityksistä huolimatta hän lähtee pelastamaan loukkuun jääneitä ihmisiä, joihin kuuluu niin lapsiperheitä, vanhuksia kuin rikollisiakin.

## Näyttelijät
Mikael Löfgren

**Mikael Löfgren** (s. 2. syyskuuta 1969 Torsbyn kunta, Ruotsi) on entinen ruotsalainen ampumahiihtäjä ja nykyinen valmentaja.

Löfgren saavutti Albertvillen olympialaisissa 1992 pronssia normaalimatkan (20&nbsp;km) kilpailussa Jevgeni Redkinin ja Mark Kirchnerin jälkeen. Samoissa kilpailuissa hän hiihti ankkuriosuuden pronssia saaneessa Ruotsin viestijoukkueessa. Hän kilpaili kaikkiaan neljissä olympialaisissa.

Löfgren voitti ampumahiihdon maailmancupin kokonaiskilpailun kaudella 1992–1993 oltuaan edelliskaudella toinen. Maailmancupin osakilpailuissa hän oli parhaimmillaan toinen Anterselvan sprinttikilpailussa (10&nbsp;km) kaudella 1992–1993 ja Holmenkollenin normaalimatkalla 1996. Kolmanneksi hän sijoittui Albertvillen olympiakilpailussa sekä Novosibirskin sprinttikilpailussa kaudella 1991–1992.

Löfgren on vuodesta 2008 toiminut Norjan ampumahiihtomaajoukkueen päävalmentajana. Aiemmin hän on valmentanut Yhdysvaltain maajoukkuetta ja Ruotsin juniorimaajoukkuetta.

## Lähteet
*

### Viitteet
Kritiikki (ainejärjestö)

**Kritiikki** ry on Turun yliopiston kulttuurihistorian, Suomen historian ja Euroopan ja maailman historian opiskelijoiden ainejärjestö. Kritiikki ry ajaa opiskelijoiden etua yliopisto-organisaatiossa. Lisäksi se järjestää jäsenilleen monipuolista vapaa-ajan toimintaa ja julkaisee Kritiikki-lehteä. Kritiikki ry on Turun yliopiston ylioppilaskunnan (TYY) yhteisöjäsen sekä kansallisen Historian Opiskelijain Liiton (HOL ry) ja International Students of History Associationin (ISHA) jäsen.

## Yhdistyksen historiaa
Keväällä 1958 turkulaiset historianopiskelijat perustivat itselleen oman yhdistyksen, nimeksi valittiin Kritiikki. Kritiikistä tuli rekisteröity yhdistys 30. tammikuuta 1967. Vuosijuhlia Kritiikki vietti ensimmäistä kertaa Hotelli Turussa 1967. Syksyn 1960 kokouksessa perustettiin yhdistyksen lehti, alkuperäiseltä nimeltään Ajan Hammas. Kritiikille saatiin 1964 oma (tosin muutaman muun ainejärjestön kanssa jaettu) toimisto, jonne perustettiin yhdistyksen kirjasto. Kritiikki järjesti alusta asti jäsenistölleen myös monenlaista liikunta- ja vapaa-ajantoimintaa sekä opinto-ohjausta. Kritiikki oli myös mukana perustamassa Historian Opiskelijain liittoa 1966.

Ajan hengen mukaisesti myös Kritiikki politisoitui 1960- ja 1970-lukujen vaihteessa. Kritiikki siirtyi alkuaikojensa keskustalais-liberaalista kannastaan sosiaalidemokraattisuuden kautta pidemmälle vasemmistolaisuuteen. Kritiikki ajoi monia opiskelijan asemaan vaikuttavia muutoksia, kuten yliopiston hallintauudistusta mies ja ääni -periaatteelle sekä opintotukijärjestelmän uudistusta. Vuonna 1977 Kritiikki julisti poliittisuuden pannaan. Yhdistyksen sitoutumattomuutta alettiin korostaa ja sen toiminta viihteellistyi. 1980-luvulla lanseerattiin myös kritiikkiläiset nykyään opiskelijoiden haalarimassasta erottava viitta. Internetin mahdollisuuksia Kritiikki alkoi hyödyntää luomalla ensimmäiset kotisivunsa 1997, nykyiset sivut ovat vuodelta 2005. 1980-luvulla otettu epäpoliittinen opiskelijoiden viihtyvyyteen ja edunvalvontaan painottunut linja on säilynyt nykypäivään asti.

Nykyään Kritiikin ja kriitikkiläiset löytää Rehtorinpellonkadulta, Yo-talosta. Siellä toimistotila on jaettu Kanta ry:n kanssa. Kritiikki on edelleenkin yksi aktiivisimmista ja suurimmista ainejärjestöistä. Se järjestää vuosittain neljät sitsit ja monet muut illanistujaiset. Kritiikkiläiset pääsevät osallistumaan myös muun muassa peli-iltoihin, viini-iltoihin ja leffailtoihin. 

## Lähteet
* 

### Viitteet

## Aiheesta muualla
* Kritiikki ry:n kotisivu
Prinssi Albertin vuoret

**Prinssi Albertin vuoret** on vuorijono Victorianmaassa, Etelämantereen itäosassa. Se on pohjois-eteläsuunnassa 370 kilometriä pitkä ja ulottuu Priestleystä Ferrariin. Vuoret ovat saaneet nimensä prinssi Albertin eli kuningatar Viktorian puolison mukaan. Sir James Clark Ross nimesi vuoret jo vuonna 1841, mutta britit kartoittivat niitä vasta 1900-luvun puolella. Yhdysvaltalaiset ja uusiseelantilaiset jatkoivat kartoitustyötä 1950- ja 1960-luvuilla.

## Lähteet

## Aiheesta muualla
*Modis-satelliittikuva Earth Observatory
*Antarctic Gazetteer Australia
John Cooper Clarke

**John Cooper Clarke** (s. 25. tammikuuta 1949) on englantilainen runoilija, joka on tullut tunnetuksi erityisesti energisistä runoesityksistään ja levyjulkaisuistaan 1970- ja 1980-luvuilla. Clarkea pidetään punk-runouden isähahmona ja yhtenä maailman suosituimmista runoesiintyjistä.

Clarke esiintyi uransa alkuaikoina samoissa konserteissa aktiivisesti muun muassa Sex Pistolsin ja The Clashin kanssa. Hän jäi syrjään julkisuudesta huumeongelmansa vuoksi 1980-luvun lopulla, mutta on myöhemmin palannut esiintymään, yleensä yksin. Hän on julkaissut yhteensä neljätoista runolevyä.

Clarke vieraili ensimmäistä kertaa Suomessa kesäkuussa 2011 Annikin runofestivaalilla Tampereella.

## Diskografia
**Où est la maison de fromage?* (1978)
**Disguise in Love* (1978)
**Walking Back to Happiness* (1979)
**Snap, Crackle & Bop* (1980)
**Me and My Big Mouth* (1981)
**Zip Style Method* (1982)

## Lähteet

## Aiheesta muualla
*Virallinen kotisivu
Norbert Brige

**Norbert Brige** (s. 9. tammikuuta 1964 Angres, Pas-de-Calais, Ranska) on entinen ranskalainen yleisurheilija. Hänen päälajinsa oli pituushyppy.

Brige sijoittui Stuttgartin EM-kilpailuissa 1986 pituushypyssä kuudenneksi tuloksella 772&nbsp;cm. Karsinnassa hän hyppäsi tuloksen 781&nbsp;cm. Rooman MM-kilpailuissa 1987 hänen sijoituksensa oli viidestoista ja tuloksensa 782&nbsp;cm. Hänen karsintahyppynsä pituus oli 796&nbsp;cm, jolla hän ylitti karsintarajan yhdellä senttimetrillä. Soulin 1988 olympialaisissa hän sijoittui seitsemänneksi tuloksella 797&nbsp;cm. Karsinnassa hän oli yltänyt tulokseen 805&nbsp;cm.

Sisäratojen MM-kilpailuissa 184-senttinen ja 72-kiloinen Brige ylti parhaimmillaan kuudenneksi Budapestissa 1989 tuloksella 791&nbsp;cm. Sisäratojen EM-kilpailuissa hän sijoittui viidenneksi Liévinissä 1987 tuloksella 805&nbsp;cm ja seitsemänneksi Haagissa 1989 tuloksella 780&nbsp;cm.

Brige voitti pituushypyssä Ranskan mestaruuden ulkoradoilla vuosina 1985–1989 sekä hallissa vuosina 1986, 1987 ja 1989.

## Henkilökohtaiset ennätykset

* Pituushyppy: 822&nbsp;cm (1988)
* 100 metrin juoksu: 10,65&nbsp;s (1983)

## Lähteet

* 
* 
*
Jevgeni Redkin

**Jevgeni Leonidovitš Redkin** (, ; s. 2. helmikuuta 1970 Hanti-Mansijsk, Neuvostoliitto) on venäläissyntyinen entinen ampumahiihtäjä, joka edusti uransa aikana Neuvostoliittoa, IVYä ja Valko-Venäjää.

Redkin voitti Albertvillen olympialaisissa 1992 kultaa normaalimatkan (20 km) kilpailussa. Hän selviytyi ilman sakkominuutteja ja kukisti toiseksi sijoittuneen, kolme ohilaukausta ampuneen Mark Kirchnerin 6,4 sekunnilla. Redkinin uran toiseksi paras maailmancup-sijoitus olympiavoiton jälkeen oli kolmastoista tila.

## Lähteet
*
Halsuan Toivo

**Halsuan Toivo** on urheiluseura Keski-Pohjanmaalta Halsualta. Sen toimialaan kuuluvat lentopallo, pesäpallo, yleisurheilu, suunnistus ja kuntourheilu. Aiemmin seurassa on pelattu myös jalkapalloa. Suurimmat meriitit ovat kuitenkin tulleet pesäpallosta, jossa seuran miesten joukkue on esiintynyt pääsarjatasollakin vuosina 1961 ja 1967, 1968 ja 1970. Joukkue saavutti 1968 kuusi voittoa ja kaksi tasapeliä, viimeisimmän Puna-Mustia vastaan Halsuan Käpylän kentällä juoksuin 19–19, mutta molemmat joukkueet olivat jo pudonneet pääsarjasta. Vuonna 1981 miesten joukkue selvisi pesäpallon Suomen Cupin loppuotteluun, mutta hävisi sen. Edustusjoukkueista pesäpallossa vastasi 2000-luvun alulla yhdistetty Halsua-Veteli Pesis *(HaVe)*, jolla oli sekä miesten ykköspesisjoukkue. Nykyään Veteli Pesis pelaa jälleen myös omanaan.

## Junioritoiminta

## Palkinnot ja huomionosoitukset
### Palkitut

**Vuoden lukkari:**
* Aulis Karvonen (1967)

**Vuoden pesäpalloilija:**
* Allan Karvonen (1966)
* Aulis Karvonen (1967)

### [[Itä–Länsi-ottelu|Miesten Itä–Länsi-valinnat]]
* Allan Karvonen (1964, 1965, 1966, 1967, 1968, 1970)
* Aulis Karvonen (1957)
* Veijo Parhiala (1968)
* Simo Hotakainen (1984)

### [[Liitto–Lehdistö-ottelu|Miesten Liitto-Lehdistö-valinnat]]
* Allan Karvonen (1964, 1965, 1966, 1967, 1968, 1969, 1970)
* Aulis Karvonen (1967, 1968)
* Simo Venetjoki (1967)

## Lähteet

## Aiheesta muualla
* sporttisaitin kotisivu
* http://vessix.kotisivukone.com/files/vessix.kotisivukone.com/Pesis/seurat/halsuan_toivo.xls
Ihmisoikeuksien päivä

**Ihmisoikeuksien päivä** on Yhdistyneiden kansakuntien ihmisoikeuksien julistuksen 10. joulukuuta 1948 tapahtuneen hyväksymisen vuosipäivä. Sitä vietetään vuosittain 10. joulukuuta.

Rahapaja painoi 2008 Suomen kahden euron juhlakolikon, jossa toisella puolella on kuvattuna muuri, jossa on sydämen muotoinen reikä.

## Aiheesta muualla
*Ihmisoikeuksien päivä YK:n sivustolla